钦定古今图书集成/明伦汇编/人事典/第104卷 > 《冬绪羁怀示萧谘议虞田曹江刘二常侍》
## 钦定古今图书集成/明伦汇编/人事典/第104卷 > 《冬绪羁怀示萧谘议虞田曹江刘二常侍》

前人

去国怀丘园，入远滞城阙。寒灯耿宵梦，清镜悲晓发。
风草不留霜，冰池共如月。寂寞此闲帷，琴樽任所对。
客念坐婵媛，年华稍庵薆。夙慕云泽游，共奉荆台绩。
一听春莺喧，再视秋鸿没。疲骖良易返，恩波不可越。
谁慕临淄鼎，常希茂陵渴。依隐幸自从，求心果芜昧。
方轸归与愿，故山芝未歇。